มีตุ่มเหลืองเหมือนสิวหนองที่ต้นขาค่ะ ตอนแรกมีแค่ผื่นแดงๆวงกว้างมีอาการคันและเกาไปค่ะ ตื่นเช้ามารู้สึกเจ็บและพบตุ่มเหลืองๆขึ้นที่บริเวณผื่นแดง มันคืออะไร รักษายังไงคะ
สวัสดีค่ะ ตุุ่มสีคล้ายหนองที่บริเวณต้นขา รู้สึกเจ็บ ปวดและแดงนั้น น่าจะเกิดจากการมีการติดเชื้อที่บริเวณผิวหนังเช่น การติดเชื้อแบคทีเรียทำให้เกิดฝี หรือเป็นการติดเชื้อแบคทีเรียใต้ชั้นผิวหนัง งูสวัดซึ่งมักเป็นตุ่มน้ำใสบนพื้นแดงทำให้เกิดอาการแสบร้อนได้ ตุ่มจากการถูกแมลงมีพิษกัด หรืออาจเป็นตุ่มจากผื่นผิวหนังอักเสบจากภูมิแพ้ การแพ้สัมผัสสารที่แพ้ ผื่นลมพิษ เป็นต้นการให้ได้การวินิจฉัยที่แน่ชัดจำเป็นต้องพบแพทย์เพื่อตรวจรอยโรคจริง โดยแนะนำค่ะว่าถ้าเป็นตุ่มเหลืองสีคล้ายหนอง น่าจะเป็นการติดเชื้อที่ควรได้รับยาฆ่าเชื้อภายใต้การดูแลของแพทย์ร่วมด้วย เพื่อไม่่ให้การติดเชื้อลุกลามหรือเป็นรุนแรงไปมากขึ้นเบื้องต้นไม่ไปแกะเกาบริเวณที่เป็นเด็ดขาด ใช้ผ้าสะอาดปิดเอาไว้ได้ ใช้น้ำเปล่าหรือน้ำเกลือทางการแพทย์ล้างบริเวณแผล ใส่เสื้อผ้าที่ระบายอากาศได้ดี ไม่กดทับหรือรัดบริเวณดังกล่าว